**Būvniecības ieceres dokumentācijas izstrāde bagāžas ēkas Stacijas laukumā 1, Jēkabpilī, atjaunošanai**

PROJEKTĒŠANAS UZDEVUMS

1. **Ievads:**

VAS “Latvijas dzelzceļš”, turpmāk - LDz vai Pasūtītājs, publiskās lietošanas dzelzceļa infrastruktūras zemes nodalījuma joslā, Stacijas laukumā 1, Jēkabpilī, atrodas bagāžas ēka ar kadastra apzīmējumu 5601 001 3323 002, turpmāk - Ēka. Ēka pieder LDz un tiek izmantota darbnīcas, garāžas un inventāra glabāšanas vajadzībām. Ēkas jumta segums, ieejas lievenis un fasāde ir neapmierinošā tehniskā stāvoklī, nepieciešams veikt atjaunošanas vai nomaiņas darbus. Drošu un optimālu darba apstākļu nodrošināšanai Ēkas darbnīcas telpās, nepieciešams izpildīt darbnīcas telpu norobežojošo konstrukciju iekšējo siltināšanu, kā arī veikt kosmētisko remontu, nodrošinot apsildīšanu ar apkures iekārtas ierīkošanu un iekšējās elektroinstalācijas iekārtas nomaiņu. Saskaņā ar Latvijas Republikas spēkā esošo būvniecības normatīvu aktu prasībām, pirms iepriekšminēto darbu veikšanas, ir nepieciešams izstrādāt būvniecības ieceres dokumentāciju.

1. **Mērķis:**

Saskaņā ar Latvijas Republikas spēkā esošo būvniecības normatīvu aktu prasībām pasūtīt un saņemt būvniecības ieceres dokumentācijas bagāžas ēkas Stacijas laukumā 1, Jēkabpilī, atjaunošanai, kā arī nodrošināt LDz Nekustamā īpašuma pārvaldes 2024.gada kapitālremontu plāna daļu īstenošanu.

1. **Uzdevums:**

***3.1. Bagāžas ēkas Stacijas laukumā 1, Jēkabpilī, tehniskie rādītāji:***

Zemesgabals: Ārijas Elksnes ielā 18, Jēkabpilī, Jēkabpils novadā, kadastra apzīmējums 5601 001 3232;

Ēkas kadastra apzīmējums: 5601 001 3323 002;

Ēkas apbūves laukums: 259,4 m2;

Ēkas platība: 215,0 m2;

Būvtilpums: 986,0 m3;

Ēkas stāvu skaits: virszemes 1, pazemes 0;

Ēkas klasifikācijas kods: 1241 - Sakaru ēkas, stacijas, termināļi un ar tiem saistītās ēkas.

***3.2. Uzdevums Ēkas tehniskās apsekošanas atzinuma izstrādei:***

* + 1. Pirms projektēšanas darbiem, pamatojies uz Būvju tehniskās apsekošanas būvnormatīva LBN 405-21 9.2.punkta prasībām, izstrādāt Ēkas tehniskās apsekošanas atzinumu.
    2. Pamatojies uz Būvju tehniskās apsekošanas būvnormatīva LBN 405-21 prasībām, veikt Ēkas vizuālo apsekošanu. Tehniskās apsekošanas atzinumu sagatavot Būvniecības informācijas sistēmā, turpmāk - BIS, kopā ar tehniskās apsekošanas atzinumu, pievienot 3.2.3.punktā minētos pielikumus.
    3. Tehniskās apsekošanas atzinumā BISā norādīt šādu informāciju:
       1. Ziņas par Ēku;
       2. Ziņas par zemes vienību;
       3. Kopvērtējums par Ēkas atbilstību vai neatbilstību kādai no [Būvniecības likuma](https://likumi.lv/ta/id/258572-buvniecibas-likums) [9.](https://likumi.lv/ta/id/258572-buvniecibas-likums#p9) pantā minētajām prasībām;
       4. Papildu informāciju:
          1. Mehāniskā stiprība un stabilitāte (ir vai nav konstatētas neatbilstības, kas neietekmē drošumu, un neatbilstības, kas ietekmē drošumu (nedroša Ēka vai tās daļa), pirmsavārijas vai avārijas stāvoklis;
          2. Ugunsdrošība (ir vai nav konstatētas neatbilstības, kas neietekmē drošumu, un neatbilstības, kas ietekmē drošumu);
          3. Lietošanas drošība (ir vai nav konstatētas neatbilstības, kas neietekmē drošumu, un neatbilstības, kas ietekmē drošumu, pirmsavārijas vai avārijas stāvoklis);
          4. Vides pieejamība (ir vai nav nodrošināta iekļūšana Ēkā, ir vai nav nodrošināta pārvietošanās pa Ēku);
          5. Patvaļīga būvniecība (nav konstatēta patvaļīga būvniecība, konstatēta Ēkas vai tās daļas ekspluatācija neatbilstoši projektētajam lietošanas veidam, patvaļīgā būvniecība skar vai neskar nesošās Ēkas konstrukcijas);
          6. Norādījumi par veicamajiem pasākumiem, kas nepieciešami, lai saglabātu vai uzlabotu Ēkas tehnisko stāvokli, un kuru neizpilde apsekotāja noteiktajā termiņā var radīt kaitējumu Ēkas lietotājam, kaimiņam vai garāmgājējam;
          7. Ieteikumi.

3.2.4. Tehniskās apsekošanas atzinumam BISā, kā datnes (pielikumus) pievienot:

* + - 1. Tehniskās apsekošanas uzdevumu;
      2. Ēkas un piesaistīta zemes gabala īpašumtiesību apliecinoši dokumenti t.sk. inventarizācijas lietu un zemes robežu plānu;
      3. Pārskatu par iegūto informāciju par Būvi kopā ar secinājumiem, izstrādāt atbilstoši Projektēšanas uzdevuma pielikuma Nr.1. “Būves tehniskās apsekošanas pārskats” veidlapu;
      4. Pārskatu par Ēkas ugunsdrošības risinājumu novērtējumu (noformēšanu saskaņot ar Pasūtītāja pārstāvjiem);
      5. Ēkas foto pārskatu ar aprakstiem un komentāriem (piemēram, būve vai tās daļu fragmenti, detaļas un raksturīgākie bojājumi, atsegumu detaļas), (noformēšanu saskaņot ar Pasūtītāja pārstāvjiem);
    1. Pirms tehniskās apsekošanas atzinuma sagatavošanas BISā, iepazināt Pasūtītāja pārstāvjus ar Ēkas apsekošanas rezultātiem, kā arī saskaņot ar Pasūtītāja pārstāvjiem 3.2.3.punktā minētos pielikumus.

***3.3.Būvniecības ieceres dokumentācijā paredzēt :***

*Pamatojies uz tehniskās apsekošanas atzinuma ieteikumiem, ja tiks konstatēts, ka nepieciešams veikt Ēkas nesošo konstrukciju pastiprināšanu (vai pārbūvi) izstrādāt būvniecības ieceres dokumentāciju Ēkas pārbūvei, bet ja tiks noteikts, ka iepriekšminētās darbības nav nepieciešamas, izstrādāt būvniecības ieceres dokumentāciju Ēkas atjaunošanai.*

***Būvniecības ieceres dokumentāciju*, *turpmāk - Projekts, sadalīt pa kārtām.***

***I. Kārtā paredzēt sekojošos risinājumus*** *- nesošo konstrukciju pastiprināšana vai pārbūve saskaņā ar tehniskās apsekošanas atzinumā konstatēto, jumta seguma nomaiņa ar siltināšanu, ārējās pasīvās zibensaizsardzības sistēmas un zemējuma kontūra ierīkošanu (skat. kopā ar Projektēšanas uzdevuma, turpmāk tekstā - PU, 3.3.1.4.1. apakšpunktu);*

***II. Kārtā paredzēt sekojošos risinājumus*** *- Ēkas siltināšanai no iekšpuses, iekštelpu remontam, ārdurvju, vārtu, logu nomaiņai, iekšējās elektroinstalācijas iekārtas pārbūvei, apkures iekārtas ierīkošanai, lieveņa-rampas atjaunošanai vai pārbūvei ar margu ierīkošanu;*

***III. Kārtā paredzēt sekojošos risinājumus*** *- Ēkas fasādes apdares atjaunošanas darbus.*

1. Projektā paredzēt:
2. Skaidrojošs apraksts, kurā norādīta vispārīga informācija par ēkas tehniskajiem rādītājiem, ēkas galveno lietošanas veidu atbilstoši būvju klasifikācijai, vides pieejamības un ugunsdrošības pasākumu risinājumiem, kā arī par vides aizsardzības pasākumiem, kā arī par paredzēto Projekta risinājumu aprakstu katrai kārtai;
3. Ģenerālplānu katrai kārtai atsevišķi (pēc nepieciešamības), kurā norādīta ēku/būvju eksplikācija ar kadastra apzīmējumiem, kā arī Projekta risinājumus, ja tie skar zemes virsmu, vai segumu pie Ēkas pamata, tā skaitā labiekārtošanas risinājumus (ar būvizstrādājumu specifikāciju);
4. Arhitektūras risinājumu, būvkonstrukciju risinājumu daļas:
5. I kārtā - nesošo konstrukciju pastiprināšana vai pārbūves risinājumus ar tehniskās apsekošanas atzinuma konstatēto tai skaitā: Ēkas stāvu plānu ar pastiprināšanas vai pārbūves risinājumiem un to mezglu detalizāciju, kā arī to aizdares;
6. I kārtā - Jumta shēmu ar projektējamo segumu ar esošiem atjaunojamiem vai projektējamiem elementiem (jumta slīpumi, ventilācijas iekārta, piekarteknes, piltuves, jumta lūka, sniega barjera utt.), plānā norādīt jumta slīpumus, ārsienu asu ar izmēriem. Jauno jumta seguma materiālu paredzēt no metāldakstiņu profila. Jumta seguma profila, apdares elementu, lietusūdens novadīšanas sistēmas skārda minimālais biezums t=0,6mm ar PUR pārklājumu (nomināla pārklājuma biezums 50 µm, cinkotā pārklājuma biezums 275 g/m2, noturības pakāpe pret UV (izturība pret ultravioletajiem stariem) - RUV4 klases (saskaņā ar LVS EN 10169), noturības pakāpe pret koroziju - RC5 klases (saskaņā ar LVS EN 10169). Jauno jumta seguma krāsu izvēlēties līdzīgu Krustpils dzelzceļu stacijas ēkas jumta seguma krāsai. Jumta siltināšanu, pēc iespējas paredzēt virs apkurināmām telpām vai izveidot siltināto pārsegumu virs apkurināmām telpām (skat. prasības II kārtai). Siltinātāja biezumu izvelēties saskaņā ar LBN 002-19 “Ēku norobežojošo konstrukciju siltumtehnika” prasībām;
7. I kārtā - jumta spāru shēmu ar esošiem, atjaunojamiem, nomaināmiem, pastiprināmiem jumta konstrukcijas elementiem (novērtēt jumta spāru sistēmas nesošo konstrukciju nestspējas, ievērojot pašsvaru, projektējamo segumu ar siltināšanu, kā arī klimatisko slodžu rādītājus atbilstoši LR spēkā esošiem normatīviem aktiem);
8. I kārtā - jumta seguma nomaiņas risinājumiem izstrādāt griezumu (-us) un konstruktīvos mezglus:

* jumta griezumu (-us) ar projektējamo jumta segumu, virsotnes atzīmēm, spāru sistēmas elementu šķērsgriezuma izmēriem, slīpumiem (procentos un ar izmēriem), kā arī siltināšanas risinājumiem (skat. PU apakšpunktu Nr.3.3.1.3.2.);
* jumta nesošo konstrukciju pastiprināšanas vai pārbūves risinājumu mezglus;
* kores mezglu (-us) ar jauno koka latojumu, skārda elementiem, kā arī siltināšanas risinājumiem (skat. PU apakšpunktu Nr.3.3.1.3.2.);
* karnīzes mezglu(-us) ar projektējamām koka konstrukcijām (spāru pagarinātajiem skarā ar piekarteknes izbūvi utt.), jauno koka latojumu, skārda elementiem, sniega barjeru, kā arī siltināšanas risinājumiem (skat. PU apakšpunktu Nr.3.3.1.3.2.);
* frontona mezglu(-us) ar jauno koka latojumu, skārda elementiem, kā arī siltināšanas risinājumiem (skat. PU apakšpunktu Nr.3.3.1.3.2.);
* siltināta pārseguma virs apkurināmām telpām skat. PU apakšpunktu Nr.3.3.1.3.2.);
* izeju uz jumtu paredzēt caur jumta lūku. Izstrādāt risinājumus jumta lūkas izbūvei jumta konstrukcijā, kā arī ar piekļāvumiem pie jumta seguma ar skārda elementiem;

1. II kārtā - Ēkas plānu (-us) ar iekštelpu pārplānošanas/kosmētiskā remonta risinājumiem, tā skaitā apkurināmo telpu atdalīšanu no neapkurināmām telpām (tikai telpas Nr. 1., 5. skat. kopā ar PU pielikumu Nr.2.), aiļu izveide, iekšējo, ārējo durvju, logu nomaiņām, vārtu ierīkošanai (konsultēties ar Pasūtītāja pārstāvjiem), kā arī telpu izmēriem, telpu nosaukumiem, telpu eksplikāciju ar platībām (norādīt Ēkas tehnisko rādītāju izmaiņas, kurus skar atjaunošanas darbi. Izstrādāt nepieciešamos risinājumus/mezglus iekšējai siltināšanai, siltinātāja biezumu izvēlēties saskaņā ar LBN 002-19 “Ēku norobežojošo konstrukciju siltumtehnika” prasībām, logu/durvju specifikāciju , utt., (skat. kopā ar PU pielikumu Nr.2.);
2. II kārtā Lieveņa-rampas atjaunošanas vai pārbūves risinājumus ar margu ierīkošanu, tai skaitā nepieciešamo mezglu detalizāciju;
3. III Kārtā - Ēkas fasādes remonta risinājumi, tai skaitā Ēkas fasādes ar augstuma atzīmēm un krāsu risinājumiem, kā arī izstrādāt nepieciešamos risinājumus/mezglus fasādes remontam, fasādes krāsas izvēlēties līdzīgas Krustpils dzelzceļu stacijas ēkas fasādes krāsām;
4. Būvizstrādājumu specifikāciju katrai kārtai atsevišķi;

3.3.1.4. Elektroapgādes (ārējās) risinājumu daļa (I. kārta) - ārējās pasīvās zibensaizsardzības sistēmas zibensaizsardzības un zemējuma kontūra ierīkošana:

1. Atbilstošas sfēras sertificētam būvspeciālistam, noteikt zibensaizsardzības un zemējuma kontūra ierīkošanas nepieciešamību Ēkai, ja tiks noteikts, ka tie nav nepieciešami, Projektam pievienot atzinumu, tai skaitā aprēķinus un citu nepieciešamos dokumentus, bet ja tiks precizēta to ierīkošanas nepieciešamība, Projektā paredzēt risinājumus saskaņā ar PU 3.3.1.4.2.- 3.3.1.4.8. apakšpunktu prasībām;
2. Zibensaizsardzību izveidot pēc IV aizsardzības klases;
3. Paredzēt zemējuma ietaises (zemējuma kontūra) ierīkošanu, atsevišķais ģenerālplāns atbilstoši vizuāli uztveramā mērogā (M 1:250; M 1:500; M 1:1000) uz topogrāfiskā plānā;
4. Paredzēt galvenās zemējuma kopnes ierīkošanu ēkas ievada skapjos;
5. Ieprojektēt potenciālu izlīdzināšanas sistēmu;
6. Paredzēt pārsprieduma aizsardzības ierīkošanu;
7. Izstrādāt nepieciešamos aprēķinus zibensaizsardzības izbūvei;
8. Būvizstrādājumu specifikāciju.

3.3.1.5. Elektroapgādes (iekšējas) risinājumu, apkures risinājumu, ventilācijas risinājumu daļas (I, II kārtās):

1. Pēc nepieciešamības paredzēt elektroinstalācijas tīklu, iekārtu pārnešanu, kuri piestiprināti pie jumta konstrukcijas no Ēkas iekšpuses (I kārta);
2. Elektroinstalācijas iekārtas (apgaismojums, rozetes, elektriskās apkures iekārtas barošanai, utt.) pārbūves risinājumus (shēmas, utt.) telpās Nr.1.,5. (skat. kopā ar PU pielikumu Nr.2.), kā arī būvizstrādājumu specifikāciju (II kārta);
3. Ventilācijas izbūves risinājumus siltināmām ēkas telpām Nr.1.,5. (skat. kopā ar PU pielikumu Nr.2.), (shēmas, mezgli, utt.), ievērojot to, ka iepriekšminēto telpu lietošanas veids - darbnīcas telpas, par izpildāmiem darbiem telpās, konsultēties ar Pasūtītāja Pārstāvjiem Projekta izstrādes laikā (skat. kopā ar PU pielikumu Nr.2.), kā arī paredzēt būvizstrādājumu specifikāciju (II. kārta). Pēc nepieciešamības, ja ventilācijas izvada(u) izbūve tiks paredzēta caur jumtu, I. kārtas ietvaros ievērot (paredzēt risinājumus), ka ventilācijas iekārtas montāža tiks veikta II. kārtas realizācijas ietvaros;
4. Siltināmām telpām Nr.1., 5. (skat. kopā ar PU pielikumu Nr.2.) paredzēt apkures iekārtas ierīkošanas risinājumus (shēmas, mezgli, utt.), ievērojot to, ka apkure ieslēdzas tikai telpu lietotāju klātbūtnes laikā, kuras ir iespējamas ne katru dienu, apkures iekārtām ir jānodrošina maksimāli ātra telpu uzkarsēšanu. Iespējamās iekārtas veida risinājumus (elektriskie konvektori, gaisa pūtēji, u.c.) padāvāt Pasūtītāja pārstāvjiem , kā arī paredzēt būvizstrādājumu specifikāciju (II. kārta);

3.3.1.6. Darbu organizācijas risinājumu daļa (I, II, III kārta):

1. Ēkas pārbūves Projekta izstrādes gadījumā (skat. PU 3.3. punktu), paredzēt darbu organizācijas projektu saskaņā ar Ministru kabineta 2014.gada 2.septembra noteikumu Nr.529 “Ēku būvnoteikumi” 6.2.daļas prasībām, paredzot risinājumus katrai Projekta kārtai;
2. Ēkas atjaunošanas Projekta izstrādes gadījumā (skat. PU 3.3. punktu), paredzēt darbu organizēšanas shēmu saskaņā ar Ministru kabineta 2014.gada 2.septembra noteikumu Nr.529 “Ēku būvnoteikumi” 1.1.2.punkta prasībām, paredzot risinājumus katrai Projekta kārtai;

3.3.1.7. Izmaksu aprēķinu, būvdarbu apjomu daļas (I., II., III. kārta):

1. Izmaksu aprēķinu un būvdarbu apjomu sarakstu paredzēt katrai Projekta kārtai. Izmaksu aprēķiniem, kā arī būvdarbu apjomiem jābūt sastādītiem atbilstoši konkrētiem būvdarbiem un apjomus norāda atbilstošā būvdarbu veidam mērvienībā. Izmaksu aprēķinus, kā arī būvdarbu apjomus sastādīt saskaņā ar Latvijas būvnormatīva LBN 501 – 17 “Būvizmaksu noteikšanas kārtība” prasībām. Izmaksu aprēķinus nepievienot BIS, sniegt Pasūtītāja pārstāvjiem Microsoft Excel formātā, kā arī Būvdarbu apjomus sniegt Pasūtītāja pārstāvjiem Microsoft Excel formātā.
2. **Metodoloģija:**
3. Projekta izstrādei nepieciešamo topogrāfisko uzmērījumu plānu sagatavo Projekta izstrādātājs, turpmāk - Izpildītājs;
4. Pieprasīt un saņemt no iesaistītajām pašvaldības institūcijām un juridiskajām personām tehniskos noteikumus, patstāvīgi BIS;
5. Pasūtītājam ir tiesības iepazīties ar Projektu un izteikt pamatotus iebildumus par Pakalpojuma izpildi un kvalitāti. Pirms izstrādāta Projekta pievienošanas BIS, nosūtīt uz Pasūtītāja pārstāvja e-pastu (norādīts PU 5.8.punktā ) izstrādāto Projektu izskatīšanai un saskaņošanai. Pasūtītāja pārstāvim pēc Projekta saņemšanas, 5 (piecu) darba dienu laikā ir jāsaskaņo Projektu vai jānosūta Izpildītājam motivētu atteikumu Projekta saskaņošanai. Pēc Pasūtītāja pārstāvja (norādīts PU 5.8. apakšpunktā ) saskaņojuma, pievienot Projektu BIS tālākām darbībām;
6. Nodrošināt nepieciešamos saskaņojumu, atzinumu saņemšanu, un darbības Projekta virzībām BIS, kā arī saņemt Projekta akceptu Jēkabpils novada būvvaldē, turpmāk - Būvvalde.
7. **Īpaši noteikumi:**
8. Projektu izstrādāt pamatojoties uz projektēšanas uzdevumu, institūciju izdotajiem tehniskajiem noteikumiem, Būvniecības likumu, kā arī vadoties pēc Ministru kabineta 2014.gada 19.augusta noteikumiem Nr.500 “Vispārīgie būvnoteikumi”, Ministru kabineta 2014.gada 2.septembra noteikumiem Nr.529 “Ēku būvnoteikumi”, ievērojot citus pastāvošos Latvijas būvnormatīvus LBN, tehniskos normatīvus un standartus;
9. Projektu jāizstrādā pilnā komplektācijā atbilstoši LBN 202-18 „Būvniecības ieceres dokumentācijas noformēšana” prasībām un tādā detalizācijas pakāpē, lai pēc tā varētu nepārprotami izpildīt būvdarbus;
10. Projekta izstrādes gaitā ar Pasūtītāja pārstāvjiem saskaņot konkrētas izvēlētās iekārtas, materiālus un tehniskos risinājumus. Ieprojektēto iekārtu, mehānismu un materiālu (arī rūpnīcas-izgatavotājas galvenie tehniskie rādītāji) apraksts ir jāpievieno Projektam;
11. Projektēšanas uzdevuma realizācijai, nodrošināt sertificētu (-us) būvspeciālistu (-us), kura(-u) specialitātes darbības sfēra (as) atbilst Ministru kabineta 2018.gada 20.marta noteikumu Nr.169 “Būvspeciālistu kompetences novērtēšanas un patstāvīgās prakses uzraudzības noteikumi” prasībām, kā arī norīkot sertificētu būvspeciālistu, kurš vadīs projektēšanu un koordinēs Projekta izstrādi;
12. Izpildītajam ir jābūt spēkā esošai civiltiesiskās atbildības apdrošināšanas polisei, bet būvspeciālistam (-iem) saskaņā ar PU 5.4.punktu - Profesionālās civiltiesiskās atbildības apdrošināšanas polisei (-ēm). Izpildītājam pie Projekta būvniecības lietai BIS, pievienot apdrošināšanas polišu elektroniski apliecinātas kopijas, atbilstoši Ministru kabineta 2014.gada 19.augusta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu;
13. Projektu sniegt Pasūtītāja pārstāvim 3 apliecinātos papīra eksemplāros + 1 digitālā veidā (PDF, DWG, EXCEL, WORD formātos) eksemplāru nosūtīt uz Pasūtītāja pārstāvja e-pastu (norādīts PU 5.7.punktā) ;
14. Izpildītajam, ar kuru tiks noslēgts līgums, tiks izsniegti Ēkas un ar to saistītā zemes gabala dokumenti (zemesgrāmatas, zemes robežu plāns, ēkas kadastrālas uzmērīšanas lieta) Projekta izstrādei;
15. Ēkas apskate tirgu izpētes laikā ir vēlama un apskati saskaņot pēc iepriekšējas pierakstīšanās.

Ēkas apsekošana pēc līguma saistību noslēgšanām ir obligāta un saskaņot pēc iepriekšējas pierakstīšanās. 3 (trīs) darba dienas pirms Ēkas apskates/apsekošanas sazināties ar atbildīgo personu: tel. 29907116, e-pasts: [rasita.latkovska@ldz.lv](mailto:rasita.latkovska@ldz.lv).

1. **Rezultāts:**

Saskaņā ar Latvijas Republikas spēkā esošo būvniecības normatīvu aktu prasībām tiks pasūtīta un saņemta būvniecības ieceres dokumentācija bagāžas ēkas Stacijas laukumā 1, Jēkabpilī, atjaunošanai, kā arī nodrošināta LDz Nekustamā īpašuma pārvaldes 2024.gada kapitālremontu plāna daļas īstenošana.

**7. Laiks un resursi**

7.1.Darbs šī projektēšanas uzdevuma izpildei tiks veikts uz līguma pamata, kuru noslēgs pasūtītājs – LDz un Izpildītājs, kas ir atbildīgs par jebkādu apakšlīgumu slēgšanu un par konsultācijām ar jebkuru citu komersantu, institūcijām vai ekspertiem;

7.2.LDz sniedz tikai savā rīcībā esošu informāciju un materiālus būvprojekta izstrādei. Visus ar Projekta izstrādāšanu saistītos izdevumus sedz Izpildītājs;

**7.3.Izpildītājs izstrādā Projektu, pievieno BIS, nodrošina visu nepieciešamo saskaņojumu un atzinumu saņemšanu un saņem Projekta akceptu Būvvaldē 90 (deviņdesmit) kalendāra dienu laikā no līguma noslēgšanas dienas.**